

**SINDHI HIGH SCHOOL, BENGALURU**

**HALF YEARLY EXAMINATION [2024-25]**

**SUBJECT- L2 KANNADA**

**Date: 27-9-2024 Marks: 80**

**Class: VIII Reading time:8:10 am – 8:25 am**

**No. of Sides: Writing Time:8:25 am – 11:25 am**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ಸೂಚನೆಗಳು:**

1. ಈ ಪ್ರಶ್ನೆಪತ್ರಿಕೆಯು A, B ಎಂಬ ಎರಡು ಭಾಗಗಳನ್ನು ಮತ್ತು A, B, C, D ಎಂಬ ನಾಲ್ಕು ವಿಭಾಗಗಳನ್ನು, ಒಟ್ಟು 15 ಪ್ರಶ್ನೆಗಳನ್ನು ಒಳಗೊಂಡಿದೆ.

2. ವಿಭಾಗ- ಎ, ವಾಚನ ಮತ್ತು ಗ್ರಹಿಕಾ ಕೌಶಲ್ಯ.

ಅಪ್ರಠಿತ ಗದ್ಯಭಾಗ ಪ್ರಶ್ನೆ ಸಂಖ್ಯೆ 1 ಮತ್ತು 2.

ಪಠಿತ ಗದ್ಯಭಾಗ ಪ್ರಶ್ನೆ ಸಂಖ್ಯೆ 3 ಮತ್ತು 4.

3. ವಿಭಾಗ- ಬಿ, ಬಹುಆಯ್ಕೆ ಪ್ರಶ್ನೆಗಳು ( ಅನ್ವಯಿಕ ವ್ಯಾಕರಣ ಮತ್ತು ಪಠ್ಯಪೂರಕ ಅಧ್ಯಯನ) ಪ್ರಶ್ನೆ ಸಂಖ್ಯೆ 5 ರಿಂದ 7.

4. ವಿಭಾಗ- ಸಿ, ಬರವಣಿಗೆ ಕೌಶಲ್ಯ ( ಪತ್ರ, ವರದಿ ಮತ್ತು ಪ್ರಬಂಧ) ಪ್ರಶ್ನೆ ಸಂಖ್ಯೆ 8 ರಿಂದ 10.

5. ವಿಭಾಗ- ಡಿ, ಬರವಣಿಗೆ ಕೌಶಲ್ಯ ( ಪಠ್ಯಗಳ ಅಧ್ಯಯನ) ಪ್ರಶ್ನೆ ಸಂಖ್ಯೆ 11 ರಿಂದ 15.

ಪ್ರಶ್ನೆಗಳಿಗೆ ಉತ್ತರಿಸುವ ಮೊದಲು ನೀಡಿರುವ ಸೂಚನೆಗಳನ್ನು ಗಮನಿಸಿ.

ಪ್ರಶ್ನೆಗಳಿಗೆ ಉತ್ತರಿಸುವ ಮೊದಲು ಉತ್ತರ ಹಾಳೆಯಲ್ಲಿ ಪ್ರಶ್ನೆ ಸಂಖ್ಯೆಯನ್ನು ಬರೆಯಿರಿ.

|  |  |  |
| --- | --- | --- |
| ಭಾಗ- A  (40 ಅಂಕಗಳು) | ವಾಚನ ಮತ್ತು ಗ್ರಹಿಕಾ ಕೌಶಲ್ಯ | 20 ಅಂಕಗಳು |
| ಅನ್ವಯಿಕ ವ್ಯಾಕರಣ | 15 ಅಂಕಗಳು |
| ಪಠ್ಯಪೂರಕ ಅಧ್ಯಯನ | 5 ಅಂಕಗಳು |
| ಭಾಗ- B  (40 ಅಂಕಗಳು) | ಬರವಣಿಗೆ ಕೌಶಲ್ಯ | 12 ಅಂಕಗಳು |
| ಪಠ್ಯಗಳ ಅಧ್ಯಯನ | 28 ಅಂಕಗಳು |
| ಒಟ್ಟುಅಂಕಗಳು | 80 ಅಂಕಗಳು |

**PART - A ( 40 ಅಂಕಗಳು)**

**ವಿಭಾಗ- ಎ**

**ವಾಚನ ಮತ್ತು ಗ್ರಹಿಕಾ ಕೌಶಲ: 20 ಅಂಕಗಳು**

**I.ಕೆಳಗಿನ ಗದ್ಯಾಂಶವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ**

**ಬರೆಯಿರಿ. 5X1=5**

ಒಬ್ಬ ಕ್ರೀಡಾಪಟು ಇದ್ದನು. ಅವನಿಗೆ ತರಬೇತುದಾರ ತರಬೇತಿ ನೀಡಿ ಅವನ ಯಶಸ್ಸಿಗೆ ಸಹಕಾರಿಯಾಗುತ್ತಿದ್ದ. ಪಂದ್ಯವಾಡಬೇಕಾದರೆ ಪ್ರತಿಸಲವೂ ತರಬೇತುದಾರ ಆತನ ಜತೆಗೇ ಇದ್ದು ಹುರಿದುಂಬಿಸುತ್ತಿದ್ದ. ಹಾಗಾಗಿ ಗೆಲುವು ಸುಲಭವಾಗಿರುತ್ತಿತ್ತು. ಆದರೆ ಕ್ರಮೇಣ ಆ ಕ್ರೀಡಾಪಟುವಿಗೆ ತನ್ನ ಬಗ್ಗೆಯೇ ಗರ್ವ ಬರತೊಡಗಿತು. ತರಬೇತುದಾರ ಇರುವುದು ಅವಶ್ಯವೆನಿಸಲಿಲ್ಲ. ಅದೊಂದು ದಿನ ಸಣ್ಣ ಜಗಳವಾಗಿ ತರಬೇತುದಾರನನ್ನು ದೂರ ಮಾಡಿಯೇಬಿಟ್ಟ. ತಾನೊಬ್ಬ ಯಶಸ್ವಿ ಆಟಗಾರನೆಂಬ ಪೂರ್ಣ ವಿಶ್ವಾಸ ಆತನ ಮನದಲ್ಲಿ ಮನೆ ಮಾಡಿತ್ತು.

ಅಂದು ಕ್ರೀಡಾಂಗಣಕ್ಕೆ ಬಂದ ಕ್ರೀಡಾಪಟುವಿಗೆ ಇನ್ನೇನು ಪಂದ್ಯ ಶುರುವಾಗಬೇಕು ಎನ್ನುವಾಗ ಹಿಂದಿನ ದಿನದ ಯಾವುದೋ ಘಟನೆ ನೆನಪಾಗಿ ಮನಸ್ಸಿನಲ್ಲಿ ತಳಮಳ ಉಂಟಾಯಿತು. ಥಟ್ಟನೆ ತರಬೇತುದಾರನ ನೆನಪಾಯಿತು. ಆತನನ್ನು ನೋಡಿದರೆ ಮನಸ್ಸಿಗೆ ಸಮಾಧಾನವಾಗುತ್ತದೆ ಎನಿಸಿ ಎಲ್ಲ ಕಡೆ ನೋಡಿದನು.ಆದರೆ ಅಂದು ತರಬೇತುದಾರ ಬಂದಿರಲಿಲ್ಲ. ಹಾಗೋ ಹೀಗೋ ಮಾಡಿ ಆಡಿ ಮುಗಿಸಿದ ಆದರೆ ಗೆಲುವು ಸಿಗಲಿಲ್ಲ. ಆಗ ಅವನಿಗೆ ತರಬೇತುದಾರನ ಅವಶ್ಯಕತೆ ಮನದಟ್ಟಾಯಿತು. ಗುರುವಿನಿಂದ ವಿದ್ಯೆ ಕಲಿತ ಮೇಲೆ ತಾವೀಗ ಎಲ್ಲವನ್ನು ಬಲ್ಲವರೆಂದು ಭಾವಿಸಿ ಗುರುವಿನಿಂದ ದೂರವಾಗುತ್ತೇವೆ. ಆದರೆ ಎಷ್ಟೇ ಎತ್ತರಕ್ಕೆ ಬೆಳೆದರೂ ಪ್ರತಿ ಹಂತದಲ್ಲೂ ಗುರುವಿನ ಮಾರ್ಗದರ್ಶನ ಬೇಕೇಬೇಕು.

ಏನನ್ನಾದರೂ ಸಾಧಿಸಬೇಕು ಎಂದರೆ ಗುರಿಯಿರಬೇಕು. ಗುರಿ ತಲುಪಲು ಸಾಧಿಸುವ ಛಲ , ಬುದ್ಧಿಯ ಬಲ ಎರಡು ಸಾಕೆನ್ನುವುದು ಮೂರ್ಖತನ. ಯಾಕೆಂದರೆ ಬುದ್ದಿ ಯಾವಾಗ ಬೇಕಾದರೂ ಕೆಡಬಹುದು. ಛಲ ಒಂದೇ ಸಲ ಕುಸಿಯಬಹುದು. ನಮ್ಮ ಬುದ್ದಿ ಮತ್ತು ಛಲ ಎರಡು ಸರಿಯಾಗಿ ಕೆಲಸ ಮಾಡಲು ಗುರುವಿರಬೇಕು.

ಬಾಲಕ ರಾಮನಿಗೆ ತಾಟಕಿ ಎಂಬ ರಾಕ್ಷಸಿಯನ್ನು ಕೊಲ್ಲಲು ಗುರು ವಿಶ್ವಾಮಿತ್ರರ ಮಾರ್ಗದರ್ಶನ, ಮೌರ್ಯ ಸಾಮ್ರಾಜ್ಯ ಸ್ಥಾಪಿಸಲು ಚಂದ್ರಗುಪ್ತನಿಗೆ ಚಾಣಕ್ಯನ ರಾಜನೀತಿ , ವಿಜಯನಗರ ಸಾಮ್ರಾಜ್ಯ ಸ್ಥಾಪಿಸಲು ಹಕ್ಕಬುಕ್ಕರಿಗೆ ವಿದ್ಯಾರಣ್ಯರ ಪ್ರೇರಣೆ ಹೀಗೆ ಗುರುಬಲವಿದ್ದರೇ ಕಾರ್ಯಸಾಧನೆಯಾಗುತ್ತದೆ.

**ಪ್ರಶ್ನೆಗಳು**

1. ಏನನ್ನಾದರೂ ಸಾಧಿಸಬೇಕು ಎಂದರೆ \_\_\_\_\_\_\_\_\_\_ ಇರಬೇಕು.

(A). ಆಸೆ (B).ಹಣ (C). ಗುರಿ (D).ವಿದ್ಯೆ

2. ತರಬೇತುದಾರ ತರಬೇತಿ ನೀಡಿ­­­\_\_\_\_\_\_\_\_\_\_\_\_ ಸಹಕಾರಿಯಾಗುತ್ತಿದ್ದನು.

(A). ತರಬೇತಿಗೆ (B). ಆಟಕ್ಕೆ (C).ಅಪಜಯಕ್ಕೆ (D). ಯಶಸ್ಸಿಗೆ

3. ಮೌರ್ಯ ಸಾಮ್ರಾಜ್ಯ ಸ್ಥಾಪಿಸಲು ­­­­­\_\_\_\_\_\_\_\_\_\_\_\_\_ ರಾಜನೀತಿ ಸಹಾಯವಾಯಿತು.

(A). ರಾಮನ (B). ಚಾಣಕ್ಯನ (C). ತಾಟಕಿ (D). ವಿದ್ಯಾರಣ್ಯರ

4. ಎಷ್ಟೇ ಎತ್ತರಕ್ಕೆ ಬೆಳೆದರೂ ಪ್ರತಿ ಹಂತದಲ್ಲೂ ಗುರುವಿನ ­­­\_\_\_\_\_\_\_\_\_\_ಬೇಕೇಬೇಕು.

(A). ಮಾರ್ಗದರ್ಶನ (B). ದಾರಿ (C). ಗೆಳೆತನ (D). ಸಲುಗೆ

5.ಕ್ರೀಡಾಪಟುವಿಗೆ ತನ್ನ ಬಗ್ಗೆಯೇ \_\_\_\_\_\_\_\_ ಬರತೊಡಗಿತು

(A). ದುರಾಸೆ (B). ವಿಶ್ವಾಸ (C). ಗರ್ವ (D). ಅಭಿಮಾನ

**II.ಕೆಳಗಿನ ಗದ್ಯಾಂಶವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ**

**ಉತ್ತರ ಬರೆಯಿರಿ. 5X1=5**

ದಟ್ಟ ಅರಣ್ಯದಲ್ಲಿ ಕಥಕನೆಂಬ ಬೇಡನಿದ್ದನು. ಅವನೊಂದು ದಿನ ಬೇಟೆಗೆಂದು ಕಾಡಿಗೆ ಹೋದನು. ಅಲ್ಲಿ ವಯಸ್ಸಾದ ಒಂದು ಹುಲಿಯನ್ನು ಕಂಡನು. ಅದನ್ನು ಹೊಡೆಯಲು ಹೋದನು. ಬಾಣದ ಗುರಿ ತಪ್ಪಿದಾಗ ಹುಲಿಯು ಅವನನ್ನು ಅಟ್ಟಿಸಿಕೊಂಡು ಬಂತು. ಆಗ ಅವನು ವೇಗವಾಗಿ ಓಡಿ ತಪ್ಪಿಸಿಕೊಳ್ಳುವ ಪ್ರಯತ್ನದಲ್ಲಿ ಮರವೊಂದನ್ನು ಹತ್ತಿದನು. ಆ ಮರದಲ್ಲಿ ಕಪಿಗಳ ಗುಂಪು ವಾಸವಾಗಿತ್ತು. ಮರದ ಕೊಂಬೆಯನ್ನು ಹಿಡಿದು ಮೇಲಕ್ಕೇರುತ್ತಿದ್ದ ಬೇಡನನ್ನು ಕಂಡು ಒಂದು ಕಪಿ ತನ್ನ ಕೈನೀಡಿ ರಕ್ಷಿಸಿತು.

ಇದನ್ನು ಕಂಡ ಹುಲಿ ʼಎಲೆ ಕಪಿಯೇ ! ನೀನು ಮನುಷ್ಯನನ್ನು ಹತ್ತಿರ ಸೇರಿಸಿಕೊಂಡು ನನಗೆ ಸಿಗದಂತೆ ದೂರಗೊಳಿಸಬೇಡ. ಅವನು ಮಹಾಪಾತಕನು, ವಿಶ್ವಾಸಘಾತಕನು , ಅನುಕೂಲ ಸಿಂಧೂ, ಸಮಯ ಬಂದಲ್ಲಿ ನಿನಗೂ ಕೇಡನ್ನು ಉಂಟುಮಾಡುವನು. ಅದರಿಂದ ಇವನನ್ನು ಕೆಳಕ್ಕೆ ಬೀಳಿಸು ಕೊಂದು ತಿಂದು ಬಿಡುವೆʼ ಎಂದು ಹೇಳಿತು. ಅದಕ್ಕೆ ಆ ಕಪಿ ಕುಪಿತನಾಗಿ ʼಶರಣು ಬಂದವನನ್ನು ಒಪ್ಪಿಸಲಾರೆ. ನೀನು ಬಂದ ದಾರಿ ಹಿಡಿದು ಹೊರಡುʼ ಎಂದಿತು.

ಮತ್ತೊಮ್ಮೆ ಹುಲಿ “ ಎಲೈ ಕಪಿರಾಯ ! ನನ್ನ ಮಾತು ಕೇಳದೆ ನೀನು ಈ ದುಷ್ಟನನ್ನು ಕಾಪಾಡಿದರೆ ನಿನಗೆ ಅಪಕಾರವನ್ನೇ ಮಾಡುವನು ʼಎಂದು ಹೇಳಿ ಹೊರಟುಹೋಯಿತು. ಹುಲಿ ಹೋದ ನಂತರ ಕಪಿಯು ಬೇಡನಿಗೆ ಹಸಿವಾಗಿರಬಹುದೆಂದು ಹಣ್ಣು ಹಂಪಲು ತರಲು ಹೋಯಿತು. ಆಗ ಆ ಪಾಪಿ ಬೇಡನು ಆ ಕಪಿ ಮರಿಗಳನ್ನು ಕಂಡು ಅವು ನನ್ನ ಕುಟುಂಬಕ್ಕೆ ಒಂದರೆಡು ದಿನದ ಆಹಾರಕ್ಕೆ ಹಣವೆಂದು ಮಾರಲು ಸಂತೆಗೆ ಕೊಂಡು ಹೋದನು.

**ಪ್ರಶ್ನೆಗಳು**

1 .ಕಪಿಯು ಬೇಡನಿಗೆ ಹಸಿವಾಗಿದೆ ಎಂದು \_\_\_\_\_\_\_\_\_\_\_\_ ತರಲು ಹೋಯಿತು.

(A).ಹಾಲು -ಜೇನು (B).ಅನ್ನಸಾರು (C). ಹಣ್ಣುಹಂಪಲು (D). ರೊಟ್ಟಿಚಟ್ನಿ

2.ದಟ್ಟ ಅರಣ್ಯದಲ್ಲಿ \_\_\_\_\_\_\_\_\_\_\_\_ ಎಂಬ ಬೇಡನಿದ್ದನು.

(A).ಕಧಕ (B).ಕನಕ (C). ಕಟಕ (D). ಕಥಕ

3.ಹುಲಿಯಿಂದ ತಪ್ಪಿಸಿಕೊಂಡ ಬೇಡನು \_\_\_\_\_\_\_\_\_\_\_ ಏರಿದನು.

(A).ಮರ (B).ಕಂಬ (C). ಮನೆ (D). ಬೆಟ್ಟ

4.ಕಪಿಯು ‘ಕುಪಿತನಾಗಿ \_\_\_\_\_\_\_\_\_\_\_\_\_ ಬಂದವನನ್ನು ಒಪ್ಪಿಸಲಾರೆ’ ಎಂದಿತು.

(A). ಓಡಿ (B).ತಪ್ಪಿ (C). ಕೇಳಿ (D). ಶರಣು

5.”ನನ್ನ ಮಾತು ಕೇಳದೆ ನೀನು ದುಷ್ಟನನ್ನು ಕಾಪಾಡಿದರೆ ನಿನಗೆ ಅಪಕಾರವನ್ನೇ

ಮಾಡುವನು” ಎಂದವರು \_\_\_\_\_\_\_\_\_\_

(A).ಹುಲಿ (B).ಕಪಿ (C). ಬೇಡ (D). ಯಾರು ಅಲ್ಲ

**III. ಈ ಕೆಳಗೆ ಕೊಟ್ಟಿರುವʼ ಡಾ.ಎನ್.ಎಸ್.ಲಕ್ಷ್ಮೀನಾರಾಯಣ ಭಟ್ಟʼ ರವರು**

**ಬರೆದಿರುವ ʼಸಾರ್ಥಕ ಬದುಕಿನ ಸಾಧಕʼಗದ್ಯಭಾಗವನ್ನು ಓದಿಕೊಂಡು,**

**ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 5X1=5**

ಡಿವಿಜಿ ಅವರ ಹುಟ್ಟೂರು ಕೋಲಾರ ಜಿಲ್ಲೆಗೆ ಸೇರಿದ ಮುಳಬಾಗಿಲು. ಅವರದು ವೇದಶಾಸ್ತ್ರ ಸಂಪನ್ನರಾದ ಹಿರಿಯರಿದ್ದ ಕುಟುಂಬ. ಅವರ ತಂದೆ ವೆಂಕಟರಮಣಯ್ಯ, ತಾಯಿ ಅಲಮೇಲಮ್ಮ. ಡಿವಿಜಿ ಅವರ ಮನಸ್ಸಿನ ಮೇಲೆ ಬಹಳ ಪ್ರಭಾವ ಬೀರಿದ ವ್ಯಕ್ತಿಗಳು ಇಬ್ಬರು . ಒಬ್ಬರು ಅವರ ಅಜ್ಜಿ ಎಂದರೆ ತಾಯಿಯ ತಾಯಿ ಸಾಕಮ್ಮ . ಮಹರ್ಷಿಪ್ರಾಯರಾದ ಚೇತನ ಎಂದು ಡಿವಿಜಿ ಅವರನ್ನು ವರ್ಣಿಸಿದ್ದಾರೆ. ಇನ್ನೊಬ್ಬರು ಅವರ ಸೋದರಮಾವ ತಿಮ್ಮಪ್ಪ . ಪ್ರಸಿದ್ಧ ಕೃತಿಯಾದ ಮಂಕುತಿಮ್ಮನ ಕಗ್ಗದಲ್ಲಿ ತಿಮ್ಮ ಅವರ ಹೃದಯಸ್ಪರ್ಶಿಯಾದ ಚಿತ್ರಣವಿದೆ. ಆ ಚಿತ್ರಣಕ್ಕೆ ಆಧಾರವಾದ ವ್ಯಕ್ತಿತ್ವ ಈ ತಿಮ್ಮಪ್ಪನವರದೇ.

ಡಿವಿಜಿ ಮುಳಬಾಗಿಲಿನ ಆಂಗ್ಲೋ ವರ್ನಾಕ್ಯುಲರ್‌ ಶಾಲೆಯಲ್ಲಿ ಲೋವರ್‌ ಸೆಕೆಂಡರಿ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ಮುಂದಿನ ಓದಿಗೆ ಬೇರೆ ಊರಿಗೇ ಹೋಗಬೇಕು; ಆದರೆ ಹಣದ ಅನುಕೂಲವಿಲ್ಲ. ಓದು ಇಲ್ಲಿಗೆ ಸಾಕು ಎಂದು ತಂದೆ , ಅಜ್ಜಿ ತೀರ್ಮಾನಿಸಿದರು . ಆದರೆ ಅವರ ಭಾಗ್ಯ ಎಂಬಂತೆ ಅವರ ಸಹಾಯಕ್ಕೆ ಬಂದವನು ರಸೂಲ್‌ ಖಾನ್.‌ ಆತನೊಬ್ಬ ಬಂಡಿ ಹೊಡೆಯುವ ವ್ಯಕ್ತಿ. ಬಡವ, ಪ್ರಾಮಾಣಿಕ. ಡಿವಿಜಿ ಅವರ ತಂದೆಗೆ ಬೇಕಾಗಿದ್ದವನು. “ ಗುಂಡಪ್ಪ ತುಂಬ ಚುರುಕಾದ ಹುಡುಗ ಅವನು ಮುಂದೆ ಓದಲೇಬೇಕು” , ಅಂತ ರಸೂಲ್‌ ಖಾನ್‌ ಹಟ ಹಿಡಿದುಬಿಟ್ಟ. “ ನೀವೆಲ್ಲ ಏನಾದರು ಹೇಳಿ. ಅವನನ್ನು ನನ್ನ ಬಂಡಿಯಲ್ಲಿ ಕೂರಿಸಿಕೊಂಡು ಬೌರಿಂಗ್‌ ಪೇಟೆ (ಬಂಗಾರಪೇಟೆ)ಗೆ ಹೋಗ್ತಿನಿ. ಬೆಂಗಳೂರಿನ ರೈಲಿನಲ್ಲಿ ಕೂರಿಸಿ ಟಿಕೆಟ್‌ ಕೊಡಿಸಿ , ಒಂದು ರೂಪಾಯಿ ಕೈ ಖರ್ಚಿಗೆ ಕೊಟ್ಟುಬಿಡ್ತೀನಿ. ಅವನ ಓದು ಮಾತ್ರ ನಡೀಲೇಬೇಕು”. ರಸೂಲ್‌ ಖಾನ್‌ನ ಈ ನಿರ್ಧಾರ ಎಲ್ಲರನ್ನೂ ದಂಗುಬಡಿಸಿತು. ಎಲ್ಲ ಅವನು ಹೇಳಿದಂತೆಯೇ ನಡೆಯಿತು. ಡಿವಿಜಿ ಬೆಂಗಳೂರನ್ನು ಕಂಡದ್ದು ಹೀಗೆ ರಸೂಲ್‌ ಖಾನನ ದಯೆಯಿಂದ.

ವಿಶ್ವೇಶ್ವರಯ್ಯ ಅವರು ದಿವಾನರಾಗಿದ್ದ ಕಾಲ. ಡಿವಿಜಿ ಆಗ ಯುವ ಪತ್ರಕರ್ತ. ದಸರಾ ಉತ್ಸವ ಬಂತು. ರಾಜ್ಯದ ಎಲ್ಲ ಪತ್ರಿಕೆಗಳೂ ಅದರ ವಿಶೇಷ ವರದಿ ನೀಡಿದವು. ಇದಾದ ನಾಲ್ಕು ದಿನಕ್ಕೆ ಪತ್ರಕರ್ತರಿಗೆಲ್ಲ ಸರ್ಕಾರದಿಂದ ದೊಡ್ಡ ಮೊತ್ತ ಸಂಭಾವನೆ ರೂಪದಲ್ಲಿ ಹೋಯಿತು. ಡಿವಿಜಿ ತಮಗೆ ಬಂದಿದ್ದ ಹಣದ ಸಹಿತ ದಿವಾನರಲ್ಲಿಗೆ ಬಂದರು.

**ಪ್ರಶ್ನೆಗಳು**

1.ಡಿವಿಜಿಯವರ ವಿದ್ಯಾಭ್ಯಾಸ ಮುಂದುವರೆಸಲು ಸಹಾಯಕ್ಕೆ ಬಂದವರು ಯಾರು?

2.ವಿಶ್ವೇಶ್ವರಯ್ಯನವರು ಮೈಸೂರಿನಲ್ಲಿ ಅಲಂಕರಿಸಿದ್ದ ಹುದ್ದೆ ಯಾವುದು?

3.ಡಿವಿಜಿಯವರ ತಾಯಿಯ ಹೆಸರೇನು?

4.ಡಿವಿಜಿಯನ್ನು ಬೆಂಗಳೂರಿನ ರೈಲಿನಲ್ಲಿ ಕೂರಿಸಿ ಟಿಕೆಟ್‌ ಕೊಡಿಸಿ , ಕೈ ಖರ್ಚಿಗೆ ಕೊಡುತ್ತಿದ್ದ

ಹಣವೆಷ್ಟು?

5.ಡಿವಿಜಿಯವರ ಪ್ರಸಿದ್ಧ ಕೃತಿ ಯಾವುದು?

**IV. ಈ ಕೆಳಗೆ ಕೊಟ್ಟಿರುವ ಪುರಂದರದಾಸರು ರಚಿಸಿರುವ ʼಬೇವು ಬೆಲ್ಲದೊಳಿಡಲೇನು ಫಲʼ**

**ಪರಿಚಿತ ಪದ್ಯಭಾಗವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ**

**ಬರೆಯಿರಿ. 5X1=5**

ಬೇವು ಬೆಲ್ಲದೊಳಿಡಲೇನು ಫಲ

ಹಾವಿಗೆ ಹಾಲೆರೆದರೇನು ಫಲ

ಕುಟಿಲವ ಬಿಡದಿಹ ಕುಜನರು ಮಂತ್ರವ

ಪಠನೆಯ ಮಾಡಿದರೇನು ಫಲ

ಸಟೆಯನ್ನಾಡುವ ಮನುಜರು ಮನದಲಿ

ವಿಠಲನ ನೆನೆದರೇನು ಫಲ

ಮಾತಾ-ಪಿತರನು ಬಳಲಿಸುವಾತನು

ಯಾತ್ರೆಯ ಮಾಡಿದರೇನು ಫಲ

ಘಾತಕತನವನು ಬಿಡದೆ ನಿರಂತರ

ಗೀತೆಯನೋದಿದರೇನು ಫಲ

ಕಪಟತನದಲಿ ಕಾಡುವವರೆಲ್ಲರು

ಜಪಗಳ ಮಾಡಿದರೇನು ಫಲ

ಕುಪಿತಬುದ್ಧಿಯನು ಬಿಡದೆ ನಿರಂತರ

ಉಪವಾಸ ಮಾಡಿದರೇನು ಫಲ

ಹೀನಕೃತ್ಯಗಳ ಮಾಡುತ ನದಿಯಲಿ

ಸ್ನಾನವ ಮಾಡಿದರೇನು ಫಲ

ಶ್ರೀನಿಧಿ ಪುರಂದರವಿಠಲನ ನೆನೆಯದೆ

ಮೌನವ ಮಾಡಿದರೇನು ಫಲ

**ಪ್ರಶ್ನೆಗಳು**

1. ಘಾತಕತನವನು ಬಿಡದೆ ನಿರಂತರ ಏನನ್ನು ಓದಿದರೇ ಫಲವಿಲ್ಲ?

2. ನದಿಯಲಿ ಸ್ನಾನ ಮಾಡಿದರೆ ಫಲವಿಲ್ಲದಿರುವುದು ಯಾವಾಗ?

3.ಕುಟಿಲವ ಬಿಡದಿಹ ಕುಜನರು ಏನನ್ನು ಪಠನೆ ಮಾಡಿದರೆ ಫಲ ಸಿಗದು?

4. ಯಾರನ್ನು ನೆನೆಯದೆ ಮೌನವ ಮಾಡಿದರೆ ಫಲ ಸಿಗದು?

5.ಯಾರಿಗೆ ಜಪದ ಫಲ ಸಿಗುವುದಿಲ್ಲ?

**ವಿಭಾಗ-ಬಿ**

**ಅನ್ವಯಿಕ ವ್ಯಾಕರಣ ಮತ್ತು ಪಠ್ಯಪೂರಕ ಅಧ್ಯಯನ- 20ಅಂಕಗಳು**

**V. ಕೆಳಗಿನ ಪ್ರತಿಯೊಂದು ಬಹು ಆಯ್ಕೆಯ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು**

**ಕೊಡಲಾಗಿದೆ.ಅವುಗಳಲ್ಲಿ ಸರಿಯಾದ ಪದವನ್ನು ಆರಿಸಿ ಬರೆಯಿರಿ. 10X1=10**

1.**ʼಮೇಧಾವಿʼ** –ಪದದ ಸಮಾನಾರ್ಥಕ ಪದ:

(A).ಗುಣವಂತ (B). ಬುದ್ಧಿವಂತ (C). ಬಲವಂತ (D).ಹಣವಂತ

2.**ʼಕಾಡಿನಲ್ಲಿʼ**- ಈ ಪದದಲ್ಲಿನ ವಿಭಕ್ತಿಯನ್ನು ಗುರುತಿಸಿ:

(A). ಪ್ರಥಮಾ (B). ಷಷ್ಠೀ (C). ಸಪ್ತಮೀ (D).ತೃತೀಯಾ

3.**ಹಕ್ಕಿಗಳು ನೀರಿನಲ್ಲಿ ಮುಳುಗಿ ಮುಳುಗಿ ಎದ್ದು ಪಟಪಟ ರೆಕ್ಕೆ ಬಡಿಯುತ್ತಾ**

**ಹಾರಿದವು**. - ಈ ವಾಕ್ಯದಲ್ಲಿ ದ್ವಿರುಕ್ತಿ ಪದವನ್ನು ಗುರುತಿಸಿ

(A).ಮುಳುಗಿ ಮುಳುಗಿ (B). ಪಟ ಪಟ

(C). ಹಕ್ಕಿಗಳು ಹಾರಿದವು (D). ಬಡಿಯುತ್ತಾ ರೆಕ್ಕೆ

4.**ʼಚಕ್ರಾಧಿಪತಿʼ-** ಈ ಪದವು ಈ ಸಂಧಿಗೆ ಉದಾಹರಣೆಯಾಗಿದೆ:

(A). ಗುಣಸಂಧಿ (B). ಆದೇಶಸಂಧಿ (C).ಆಗಮಸಂಧಿ (D).ಸವರ್ಣದೀರ್ಘಸಂಧಿ

5.**ʼಪುಣ್ಯʼ**- ಪದದ ವಿರುದ್ಧಾರ್ಥಕ ಪದ:

(A).ಫಲ (B). ಪಾಪ (C). ಪಾದ (D).ಕೆಲಸ

6.**ಜಿಂಕೆಯು ಕಾಡು ಪ್ರಾಣಿ .ಅದು ಶುದ್ದ ಸಸ್ಯಾಹಾರಿ**. ಈ ವಾಕ್ಯದಲ್ಲಿನ ಅಂಕಿತನಾಮ –

ಸರ್ವನಾಮಪದ

(A).ಜಿಂಕೆ- ಕಾಡು (B). ಕಾಡು- ಪ್ರಾಣಿ (C). ಶುದ್ಧ-ಜಿಂಕೆ (D).ಜಿಂಕೆ- ಅದು

7.ಸ್ವಚ್ಛತೆಯು ಸಮಾಜದಲ್ಲಿ ರೋಗ-ರುಜಿನ ಹರಡದಂತೆ ತಡೆಯುತ್ತದೆ. – ಈ ವಾಕ್ಯದಲ್ಲಿನ ಜೋಡಿಪದ ಗುರುತಿಸಿ.

(A). ರೋಗ-ರುಜಿನ (B). ರುಜಿನ-ಹರಡು (C). ಸಮಾಜ- ರೋಗ (D) . ಸ್ವಚ್ಛತೆ-ಸಮಾಜ

8.**ʼಫಲ-ಪಲʼ**- ಈ ಪದಗಳ ಅರ್ಥವ್ಯತ್ಯಾಸ:

(A). ಹಣ್ಣು – ಹಾಲು (B).ಹಾಲು – ಹಾಡು

(C). ಹಣ್ಣು –ಮಾಂಸ (D).ಮಾಂಸ – ಮೂಳೆ

9.**ರಾಜು ಮಕ್ಕಳಿಗೆ ಪುಸ್ತಕಗಳನ್ನು ನೀಡಿದನು**. ಈ ವಾಕ್ಯದಲ್ಲಿ ಕ್ರಿಯಾಪದದ ಧಾತು:

(A). ನೀಡಿ (B).ನೀಡು (C). ನಿಲ್ಲು (D). ನೋಡಿ

10**.ʼಕಾರ್ಯʼ** -ಪದದ ತದ್ಭವ ರೂಪ :

(A). ಕಜ್ಜ (B). ಕಾರ್ಯ (C). ಕಬ್ಬ (D). ಕೆಲಸ

**VI. ಕೆಳಗಿನವುಗಳನ್ನು ಸೂಚನೆಯಂತೆ ಬರೆಯಿರಿ. 5X1=5**

1.ವ್ಯಾಪಾರಿಯು ಇಂದು ಬಹಳ ಹಣ ಗಳಿಸಿದನು.(**ಈ ವಾಕ್ಯದ ವಚನವನ್ನು ಬದಲಿಸಿ ಬರೆಯಿರಿ)**

2.ಗಿಡವಾಗಿ ಬಗ್ಗದ್ದು ಮರವಾಗಿ ಬಗ್ಗೀತೇ **(ಈ ಗಾದೆಮಾತಿನ ಒಳ ಅರ್ಥವನ್ನು ಬರೆಯಿರಿ)**

3.ಅಜ್ಜಿಯು ಮಕ್ಕಳಿಗಾಗಿ ಕಥೆಗಳನ್ನು ಹೇಳುತ್ತಾಳೆ.**(ಈ ವಾಕ್ಯವನ್ನು ಭೂತಕಾಲಕ್ಕೆ ಬದಲಿಸಿ)**

4. ಸನ್ಯಾಸಿಯು ಎಲ್ಲವನ್ನು ತೊರೆದು ಬದುಕುವನು.**(ಈ ವಾಕ್ಯದ ಲಿಂಗ ಬದಲಿಸಿ ಬರೆಯಿರಿ)**

5.ಅಗ್ನಿಸಂಚಾರ – **(ಈ ನುಡಿಗಟ್ಟನ್ನು ಬಳಸಿ ಸ್ವಂತವಾಕ್ಯ ಮಾಡಿ)**

**VII. ಕೆಳಗಿನ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ. ಅವುಗಳಲ್ಲಿ**

**ಸರಿಯಾದ ಪದವನ್ನು ಆರಿಸಿ ಬರೆಯಿರಿ. 5X1=5**

1.ಗಾಳಿಯಲ್ಲಿ ಬೂದಿಯನ್ನು ತೂರಿದಾಗ \_\_\_\_\_\_\_\_\_\_\_\_ ಬೆಳೆಯುವಲ್ಲಿಬೀಳಬೇಕು.

(A).ಭತ್ತ (B). ಗೋಧಿ (C). ರಾಗಿ (D).ಕಬ್ಬು

2.ಮುದುಕನ ಮಗಳ ಹೆಸರು \_\_\_\_\_\_\_\_\_\_\_\_\_\_

(A).ಶಾಂತಿ (B). ವಿಜಯ (C). ಸೀತೆ (D).ಸಾವಿತ್ರಿ

3.ಬೂದಿಯನ್ನು ಹೊಳೆಯಲ್ಲಿ ಹರಿಯಬಿಟ್ಟಾಗ \_\_\_\_\_\_\_\_\_\_\_ ಸಿಗುತ್ತದೆ.

(A).ಮೀನಿಗೆ (B). ಮೊಸಳೆಗೆ (C). ಆಮೆಗೆ (D).ತಾವರೆಗೆ

4. ದೇಹವು \_\_\_\_\_\_\_\_\_\_\_ ನೆನೆದು ವ್ಯರ್ಥವಾಗಿದೆ.

(A). ಹಸಿವು (B). ಶ್ರೀಮಂತಿಕೆ (C). ಉಪಕಾರ (D).ಸ್ವಾರ್ಥ

5.ವರದಕ್ಷಿಣೆಯ ಪಿಶಾಚಿ \_\_\_\_\_\_\_\_\_\_\_\_ ಬಲಿ ತೆಗೆದುಕೊಂಡಿತು.

(A). ವಿಜಯಳನ್ನು (B). ಪ್ರಿಯಳನ್ನು (C). ಶಾಂತಿಯನ್ನು (D).ಸೀತೆಯನ್ನು

**PART- B: ( 40 ಅಂಕಗಳು)**

**ವಿಭಾಗ-ಸಿ**

**ಬರವಣಿಗೆ ಕೌಶಲ್ಯ : 12 ಅಂಕಗಳು**

**VIII. ನೀವು ಭೇಟಿ ಮಾಡಿದ ಪ್ರವಾಸಿ ಸ್ಥಳದ ಅನುಭವವನ್ನು ತಿಳಿಸುತ್ತಾ ನಿಮ್ಮ**

**ಗೆಳೆಯ/ಗೆಳತಿಗೊಂದು ಪತ್ರ ಬರೆಯಿರಿ. 4**

**IX. ನಿಮ್ಮ ಶಾಲೆಯಲ್ಲಿ ನಡೆದ ಸ್ವಾತಂತ್ರ್ಯ ದಿನಾಚರಣೆಯ ಕುರಿತು ವರದಿ ತಯಾರಿಸಿ . 4**

**X. ಈ ಕೆಳಗೆ ಕೊಟ್ಟಿರುವ ವಿಷಯಗಳಲ್ಲಿ ಯಾವುದಾದರೂ ಒಂದು**

**ವಿಷಯವನ್ನು ಕುರಿತು ಪ್ರಬಂಧ ಬರೆಯಿರಿ. 4**

1.ಜಲ ಸಂರಕ್ಷಣೆ

2.ಗ್ರಂಥಾಲಯದ ಮಹತ್ವ

3.ಯೋಗಾಭ್ಯಾಸದ ಮಹತ್ವ

**ವಿಭಾಗ-ಡಿ**

**ಪಠ್ಯಗಳ ಅಧ್ಯಯನ: 28 ಅಂಕಗಳು**

**XI. ಈ ಕೆಳಗಿನ ಪ್ರಶ್ನೆಗಳಿಗೆ ಎರಡು ವಾಕ್ಯಗಳಲ್ಲಿ ಉತ್ತರಿಸಿ. 4X2=8**

1.ಮಿಠಾಯಿ ಕೊಟ್ಟಿದ್ದಕ್ಕೆ ಅತಿಥಿಗಳ ಆಕ್ಷೇಪವೇನು?

2. ಭಟ ಮತ್ತು ದ್ವಿಜರ ಲಕ್ಷಣಗಳೇನು?

3.ಯುವಕನು ಬಡವರ ಹುಡುಗಿಯನ್ನು ಮದುವೆಯಾಗದಿರಲು ಕಾರಣವೇನು?

4. ಬೂದಿಯನ್ನು ಕೊಳದಲ್ಲಿ ಬಿಡುವುದರಿಂದ ಬದುಕು ಧನ್ಯವಾಗುವುದು ಹೇಗೆ?-

ವಿವರಿಸಿ

**XII. ಈ ಕೆಳಗಿನ ಪ್ರಶ್ನೆಗಳಿಗೆ 5-6 ವಾಕ್ಯಗಳಲ್ಲಿ ಉತ್ತರಿಸಿ. 2X3=6**

1. ಕನ್ನಡ ತಾಯಿಯನ್ನು ಮರೆಯಲು ಸಾಧ್ಯವಿಲ್ಲ ಏಕೆ?

2.ನವೀನ ಶಿಕ್ಷಣದ ವೈಶಿಷ್ಟ್ಯಗಳೇನು?

**XIII. ಈ ಕೆಳಗಿನ ಪ್ರಶ್ನೆಗಳಿಗೆ ಸಂದರ್ಭ ಹಾಗೂ ಸ್ವಾರಸ್ಯದೊಡನೆ ವಿವರಿಸಿ. 2X3=6**

1.”ನಿದ್ದೆಯಲಿ ಮುಳುಗಲಿನ್ನಾವ ಕನಸಿನ ಮೊಸಳೆ ಹಿಡಿಯುವುದೋ”

**ಅಥವಾ**

**“**ಹೊಲಿ ನಿನ್ನ ತುಟಿಗಳನ್ನು ಮಂಕುತಿಮ್ಮ”

2**.”** ನಮ್ಮ ಮನಮನೊಂದೆ ಕಲಸು”

**ಅಥವಾ**

“ಸದ್ಧರ್ಮದಾ ಸತಿಯೇ ಸರ್ವಕೆ ಸಾಧನಂ”

**XIV. ಈ ಕೆಳಗಿನ ಪ್ರಶ್ನೆಗಳಿಗೆ 8-10 ವಾಕ್ಯಗಳಲ್ಲಿ ಉತ್ತರಿಸಿ. 1X4=4**

1. ಯಶೋಧರೆ ಮತ್ತೊಮ್ಮೆ ಯಾರನ್ನು ನೀಡಬೇಕೆಂದು ರಾಜನಲ್ಲಿ ಬೇಡುತ್ತಾಳೆ? ಅವಳ

ವಿಧಿಯ ಬಗ್ಗೆ ರಾಜನು ಏನೆಂದು ಹೇಳಿದನು?

**ಅಥವಾ**

ರಹೀಮನಿಗೆ ಮಗ್ಗದ ಬಗ್ಗೆ ದ್ವೇಷ ಉಂಟಾಗಲು ಕಾರಣವೇನು?

**XV. ಈ ಕೆಳಗಿನ ಪ್ರಶ್ನೆಗಳಿಗೆ 8-10 ವಾಕ್ಯಗಳಲ್ಲಿ ಉತ್ತರಿಸಿ. 1X4=4**

1.ಕನ್ನಡ ನಾಡಿನ ಕವಿ ಹಾಗೂ ಕಲೆಯ ಮಹತ್ವವೇನು? ವಿವರಿಸಿ.

**ಅಥವಾ**

ರಾಜನಾದವನ ಕರ್ತವ್ಯವೇನು? ಬಡವ ಬಲ್ಲಿದನಾಗುವನು ಎಂಬುದಕ್ಕೆ ಕವಿ

ನೀಡಿರುವ ನಿದರ್ಶನಗಳಾವುವು?

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***